tartuNLP/wikipedia-smugri-20251201 huggingface dataset:
Pollikivi

Pollikivi ehk Sookalduse rahn on rabakivist hiidrahn Tartu maakonnas, Sookalduse külas soostunud metsamassiivis.
Kivi pikkus on 10,3 m, laius 5,4 m, kõrgus 4,3 m ja ümbermõõt 29,0 m.
Rahn on püstiste külgedega ja pealt tasase, kuid 30 kraadi loodesse madalduva laega. Rahn on pindmiselt murenev ja kooruv, laiguti sammaldunud. Rahn kallutatud tahuka kujuline, kinnislõhedega, neist mõned kujundavad laepinna ja neid järgib ka rohtunud vöönd rahnu lääneküljel.
Rahnu peetakse üheks Kalevipoja lingukiviks. Rahnu nimi viitab endisele Polli talule, mille maadel see asus. C. Grewingk märgib, et kivil olevat kasvanud nelja jalase ümbermõõduga kask, 19. sajandi keskel aga koguni suur kuusk, mille välk purustas ja koos kivitükkidega eemale paiskas. Tõepoolest lamab kivi lähikonnas mitu sama koostisega kivitükki läbimõõduga kuni 1,5 m.
Rahn on alates 1938. aastast üksikobjektina looduskaitse all.
7 (Tallinna trammiliin)

7. trammiliin on Tallinna trammiliin, mis teenindab reisijaid liinil Kopli – Lennujaam. Liini kasutatakse ainult 3 ja 4 asendamiseks remondi ajal.
Feldbach (Steiermark)

Feldbach on linn "(Stadtgemeinde)" Austrias Steiermargi liidumaal Kagu-Steiermargi ringkonnas, Sloveenia ja Ungari piiri ääres. See asub Raabi jõe orus.
Ajalugu.
Neoliitikumi perioodist pärinevad leiud tõestavad asula varast olemasolu paigas, kus nüüd asub Feldbach. Nime Feldbach on esmamainitud 1188. aastal kujul "Velwinbach". Kihelkond on olemas 1232. aastast.
1469. aastal laastasid mässumeelsed väed Feldbachi. See on ilmselt põhjus, miks ehitati keskaegne kindlus Feldbachi tabor.
15. sajandil oli Feldbach paljude rivaalitsevate aristokraatlike perekondade vaheliste konfliktide koht, mis põhjustas linnas hävingut ja rüüstet. Lõpuks, pärast seda, kui haidukid (kes saatsid ründavaid osmanitürklasi) hävitasid kogu linna, välja arvatud taborimägi, ehitati kinnine mitme väravaga kindlustus.
Pärast Ungari lääneraudtee avamist 1873. aastal hakkas Feldbach majanduslikult jõudsalt arenema. Samal ajal sai tuntuks lähedalasuv kuurort Bad Gleichenberg.
Esimese maailmasõja ajal asus Feldbachis sõjavangilaager.
Gnas

Gnas on vald ("Marktgemeinde") Austrias Steiermargi liidumaal Kagu-Steiermargi ringkonnas.
Halbenrain

Halbenrain on vald ("Marktgemeinde") Austrias Steiermargi liidumaal Kagu-Steiermargi ringkonnas.
Otto K. Schwarz

 
Otto Schwarz (vene Отто Константинович Шварц; sündinud 3. aprillil 1990 Moskvas) on vene ja eesti helilooja, helirežissöör ja ettevõtja.
Elukäik.
Otto Schwarz on sündinud 1990. aastal Moskvas, lapsepõlve veetnud Eestis ja õppinud Venemaal. Tal on magistrikraad kriisijuhtimise ja psühholoogia alal.
Ta on täiendanud end Berliinis BearingPoint Schoolis projektijuhtimise alal (2013) ja töötanud ettevõttes BearingPoint ärianalüütikuna (2011–2013).
Aastatel 2014–2019 oli ta Euroopa Komisjoni projekti "Enterprise Europe Network" kommunikatsioonijuht Venemaal.
Ta elab Eestis Harjumaal. 
Muusika.
2020. aastal ilmus tema neoklassikalise muusika album "A Living Flow". Album jõudis 2020. aasta oktoobris ITunesis ka neoklassikalises kategoorias 10 parima hulka.
Otto Schwarz on ühe kaasheliloojana loonud muusika mängufilmile "SOS Survive or Sacrifice" (režissöör Roman Doronin), mida näidati 74. Cannes'i filmifestivalil. 2021. aasta novembris ilmus filmi heliriba eraldi väljaandes.
Ta on pidanud meistrikursusi ja -loenguid muusika ja heli mõjust inimesele ning on meditatiivse muusika projekti Ephilion kaasautor. 2017. aastal kirjutas Schwarz ajakirjas Yoga Journal temaatilist kolumni.
Ta on "ambient"-, heliteraapia- ja meditatsioonimuusikale spetsialiseerunud muusikaettevõtte Syngeneia Records kaasasutaja ning süntesaatorite heliteekide müügiteenuse LFO Store kaasasutaja. 2020. aastal asutas ta Eestis idufirma EAT BEAT.
2020. aasta augustis andis ta välja raamatu "Armastus kui palve".
Jack Stacey

Jack William Stacey (sündinud 6. aprillil 1996 Bracknellis) on Inglismaa jalgpallur, kes mängib kaitsja või poolkaitsjana Inglismaa esiliigaklubis Norwich City.
Ta alustas klubikarjääri Readingis, mille noortesüsteemiga liitus ta 2004. aastal. Readingi põhimeeskonnas debüteeris ta Inglismaa esiliigas 16. augustil 2014 mängus Ipswich Towni vastu. Hooajal 2015/16 oli ta Readingist laenul Inglismaa tugevuselt neljanda liiga League Two klubides Barnet ja Carlisle United ning hooajal 2016/17 samasse liigasse kuuluvas Exeter Citys.
2017. aasta juunis sõlmis ta kaheaastase lepingu League Two klubiga Luton Town. Kohe esimesel hooajal kindlustas ta klubiga pääsu Inglismaa tugevuselt kolmandasse liigasse. Seejärel võitis ta hooajal 2018/19 Luton Towniga League One'i ja aitas klubil Inglismaa esiliigasse jõuda. Staceyl oli selle juures suur roll ning hooaja 2018/19 lõpus valiti ta Luton Towni hooaja parimaks mängijaks.
2019. aasta juulis sõlmis ta nelja-aastase lepingu Inglismaa kõrgliigaklubiga Bournemouth. Aastatel 2020–2022 mängis ta Bournemouthiga kaks hooaega Inglismaa esiliigas.
2023. aasta mais sõlmis ta kolmeaastase lepingu Norwich Cityga.
Rába

Rába (saksa: "Raab"; ungari: "Rába"; sloveeni: "Raba" [ˈɾáːba]) on jõgi Kagu-Austrias ja Lääne-Ungaris ning Doonau parempoolne lisajõgi.
Selle läte on Austrias, mõni kilomeeter Bruck an der Murist idas Heubodenhöhe mäe all. See voolab läbi Austria Steiermargi ja Burgenlandi liidumaade ning läbi Ungari Vasi ja Győr-Moson-Soproni maakondade. See on 298,2 km pikk, millest u. 100 km on Austrias. See suubub Loode-Ungaris, Győri linnas Doonau lisajõkke (Mosoni-Duna). Selle valgla pindala on 10 401 km². Rába-äärsed linnad on Gleisdorf, Feldbach (mõlemad Austrias), ning Szentgotthárd ja Körmend (Ungaris). Varases kainosoikumis voolas jõgi vastupidises suunas, kuid tektooniline tõus muutis selle voolu vastupidiseks.
Nimi.
Rábat tunti antiikajal ladina keeles kui "Arrabo" ja kreeka keeles kui "Arabon" (Ἀραβον), 791. aastal kui "Raba" ja "Hrapa" ning 890. aastal kui "ad Rapam". Jõe mitmesugused tänapäevased nimed on tuletatud romaani refleksist "Rābo". Nimi on tõenäoliselt indoeuroopalik, kuid selle päritolu on teadmata.
Rába sloveenid.
Rába sloveenid, kes elavad Rába orus (sloveeni "Porabje," ungari "Vendvidék"), on Ungari sloveenide läänepoolseim rühm. Raba org on osa laiemast Prekmurje piirkonnast.
Jagerberg

Jagerberg on vald ("Marktgemeinde") Austrias Steiermargi liidumaal Kagu-Steiermargi ringkonnas.
Kapfenstein

Kapfenstein on vald ("Gemeinde") Austrias Steiermargi liidumaal Kagu-Steiermargi ringkonnas.
Turnu Măgurele

Turnu Măgurele on linn Rumeenias Teleormani maakonnas. Linn asub ajaloolises Munteenia piirkonnas, Doonaust ligikaudu nelja kilomeetri kaugusel.
2011. aasta rahvaloenduse andmetel oli Turnu Măgurele elanikest rumeenlasi 85,68%, mustlasi 2,77% ja teistest rahvustest inimesi 0,03%. Rahvus oli teadmata 11,5%-l elanikest.
Kirchbach-Zerlach

Kirchbach-Zerlach on 2015. aastast vald "(Marktgemeinde)" Austrias Steiermargi liidumaal Kagu-Steiermargi ringkonnas. Vald moodustati Steiermargi vallareformi osana 2014. aasta lõpus, kui ühendati endised Kirchbach in Steiermargi ja Zerlachi vald.
Kirchberg an der Raab

Kirchberg an der Raab on vald ("Gemeinde") Austrias Steiermargi liidumaal Kagu-Steiermargi ringkonnas.
Klöch

Klöch on vald ("Marktgemeinde") Austrias Steiermargi liidumaal Kagu-Steiermargi ringkonnas.
Stripiniai

Stripiniai (žemaidi "Strėpėnē") on küla Leedus Skuodase rajoonis Ylakiai vallas Spiginase jõe ääres. Külast algab Guntinase jõgi.
Stripiniaisse jääb Ylakiai baptisti kalmistu, seal asub ka Stripiniai küla kalmistu.
Aastal 1931 rajati külla baptistide palvemaja. Aastal 1999 kolis kogudus ümber endise Ylakiai luteri koguduse ruumidesse.
Gintalaičiai

Gintalaičiai on küla Leedus Skuodase rajoonis Ylakiai vallas Guntinase jõe ääres. Külas on Gintalaičiai kalmistu.
VIII-XIII sajandil kasutusel olnud Gintalaičiai muinaskalmed on muinsuskaitse all.
Jahusirmik

Jahusirmik ("Cystolepiota") on šampinjoniliste sugukonda kuuluv perekond seeni.
Voltsirmik

Voltsirmik ("Leucocoprinus") on šampinjoniliste sugukonda kuuluv perekond seeni.
Värvlehik

Värvlehik ("Melanophyllum") on šampinjoniliste sugukonda kuuluv perekond seeni.
Gonaičiai

Gonaičiai (žemaidi "Guonātē") on küla Leedus Skuodase rajoonis Ylakiai vallas Guntinase jõe ääres.
Aastal 1923 avati külas algkool, mis tegutses seal aastani 1970. Aastal 1949 moodustati seal Žalgirise kolhoos. Külas on Gonaičiai kalmistu.
Kadžiai

Kadžiai (žemaidi "Kadē") on küla Leedus Skuodase rajoonis Ylakiai vallas.
Gailaičiai

Gailaičiai on küla Leedus Skuodase rajoonis Ylakiai vallas. Gailaičiai jääb Luoba jõe äärde.
Paluobė

Paluobė (žemaidi "Paloube") on küla Leedus Skuodase rajoonis Ylakiai vallas. Paluobė jääb Luoba jõe äärde.
Külla jääb osaliselt Bartuva ihtüoloogiline kaitseala.
Külas kasvab looduskaitsealune Paluobė paljutüveline pärn, millel on 18 tüve. Neist jämedamate ümbermõõt on 40 cm.
Dondușeni

Dondușeni on linn Moldovas, Dondușeni rajooni halduskeskus.
Dondușeni asula tekkis seoses samanimelise raudteejaama rajamisega Bălți–Ocnița raudteeliinil 1893. aastal. Linnaõigused anti Dondușenile 1957. aastal.
Haisuseen

Haisuseen ("Hodophilus") on šampinjonilaadsete seltsi kuuluv perekond seeni.
Ramariopsis

Ramariopsis ("Ramariopsis") on šampinjonilaadsete seltsi kuuluv perekond seeni.
Varem on seda perekonda käsitletud kui perekonna tõlvik ("Clavaria") alamperekonda.
AC Ajaccio

Athletic Club Ajaccio (korsika keeles "Athletic Club Aiacciu") on Prantsusmaa jalgpalliklubi, mis tegutseb Korsika saarel Ajaccios. See mängib Prantsusmaa kõrgliigas Ligue 1.
Klubi on asutatud 1910. aastal. 1965. aastal sai see profiklubiks. 1967. aastal mängis Ajaccio esimese Korsika klubina Prantsusmaa kõrgliigas. Ajaccio parim koht Prantsusmaa kõrgliigas on olnud kuues (hooajal 1970/71).
Klubi peakodumänge 1968. aastal valminud staadionil Stade François Coty, mis mahutab 10 446 pealtvaatajat.
Ajaccio suurimaks rivaaliks on Korsika teises suurimas linnas tegutsev SC Bastia. Kahe klubi vaheline rivaliteet on tuntud Korsika derbina ("Derby Corse"). Kaks klubi kohtusid omavahel esimest korda 1965. aastal.
Mängijad.
Praegune koosseis.
"Seisuga 12. oktoober 2022"
Nabak

Nabak ("Chrysomphalina") on šampinjonilaadsete seltsi limanutiliste sugukonda kuuluv seeneperekond.
Šulpetriai

Šulpetriai (žemaidi "Šolpetrē") on küla Leedus Skuodase rajoonis Ylakiai vallas. Šulpetriai jääb Luoba jõe äärde.
Külla jääb osaliselt Bartuva ihtüoloogiline kaitseala.
Erkšva

Erkšva (ka "Arkšva") on küla Leedus Skuodase rajoonis Ylakiai vallas. Erkšva jääb Luoba jõe äärde.
Külla jääb osaliselt Bartuva ihtüoloogiline kaitseala. Erkšva postkontor jääb Nausėdai külla. Külas on Erkšva kalmistu.
Erkšvas asub muinsuskaitse alune Alkose või Aukose nimeline mägi, kus kasvav tammik on kunagine hiis.
Arvatakse, et XVI sajandi lõpus ja XVII sajandil asus tänapäevase Erkšva kohal Bareikiai linn.
Baltrimai

Baltrimai (žemaidi "Baltrėmā") on küla Leedus Skuodase rajoonis Ylakiai vallas. Külas on Baltrimai kalmistu.
Daktarai

Daktarai (žemaidi "Daktarā") on küla Leedus Skuodase rajoonis Ylakiai vallas. Külas on kaks Daktarai kalmistut.
Nausėdai

Nausėdai (žemaidi "Naudiedā") on küla Leedus Skuodase rajoonis Ylakiai vallas.
Külas on aastal 1954 asutatud raamatukogu ja Erkšva postkontor.
Aastal 1915 sündis külas Leedu esperantist ja mikrobioloog Adomas Vaitilavičius.
Trumplaukė

Trumplaukė (žemaidi "Tromplauke") on küla Leedus Skuodase rajoonis Ylakiai vallas. Külas on kaks Trumplaukė kalmistu.
Medsėdžiai

Medsėdžiai (žemaidi "Medsiedē") on küla Leedus Skuodase rajoonis Ylakiai vallas. Külas on vana Trumplaukė ja Medsėdžiai kalmistu.
Remezai

Remezai (žemaidi "Remezā") on küla Leedus Skuodase rajoonis Ylakiai vallas.
Hõlmikmuna (perekond)

Hõlmikmuna ("Mycenastrum") on šampinjonilaadsete seltsi kuuluv perekond seeni.
Tardservik

Tardservik ("Hohenbuehelia") on seente perekond šampinjonilaadsete seltsist.
Melanootus (perekond)

Melanootus ("Melanotus") on šampinjonilaadsete seltsi värvikuliste sugukonda kuuluv seente perekond.
Soomusnööbik (perekond)

Soomusnööbik ("Phaeomarasmius") on šampinjonilaadsete seltsi "Tubariaceae" sugukonda kuuluv seente perekond.
Suurtõlvik

Suurtõlvik ("Macrotyphula") on šampinjonilaadsete seltsi kuuluv perekond seeni.
Pisitõlvik

Pisitõlvik ("Typhula") on šampinjonilaadsete seltsi kuuluv perekond seeni.
Pterulaceae

Pterulaceae on šampinjonilaadsete seltsi kuuluv sugukond seeni.
Pteerula

Pteerula ("Pterula") on šampinjonilaadsete seltsi kuuluv perekond seeni.
Mettersdorf am Saßbach

Mettersdorf am Saßbach on vald ("Marktgemeinde") Austrias Steiermargi liidumaal Kagu-Steiermargi ringkonnas.
Eesti Tööstuse ja Ehituse Kommertspank

AS Eesti Tööstuse ja Ehituse Kommertspank oli aastail 1990–1996 tegutsenud Eesti krediidiasutus.
Eesti Tööstuse ja Ehituse Kommertspank sai tegevuslitsentsi 26. novembril 1990.
OÜ Eesti Tööstuse ja Ehituse Kommertspank (ETEK) asutati 1990. aasta jaanuaris 66 juriidilise isiku-osaniku poolt. Kommertspank hakkas tegutsema tollase NSV Liidu Tööstus- ja Ehituspanga Eesti Vabariikliku Panga ruumes, Suur-Karja tänav 7. 6. oktoobril 1994 reorganiseeriti OÜ Eesti Tööstuse ja Ehituse Kommertspank aktsiaseltsiks.
24. augustil 1996 kirjutati alla krediidiasutuste liitumisleping Eesti Tööstuse ja Ehituse Kommertspanga ja Eesti Hoiupanga vahel, Eesti Tööstuse ja Ehituse Kommertspank tegutses iseseisva krediidiasutusena 1996. aasta 2. septembrini, mil liituti Eesti Hoiupangaga. ETEK liitus Hoiupangaga ja Hoiupank jätkas tegevust AS Eesti Hoiupank ärinime all.
Vahase saare II hiidrahn

Vahase saare II hiidrahn (põhjapoolne) on rabakivist hiidrahn Saare maakonnas Vahase saarel.
Rahnu pikkus on 10,8 m, laius 7,5 m, kõrgus 4,1 m ning ümbermõõt 28,6 m.
Rahn on tahukakujuline, tasase, kuid ümardunud laega. Sellel on mitmesuunalisi kinnislõhesid. Rahn paikneb osaliselt vees. Kivi laele on rajatud südame kujutis ja mitteloetavad tähed.
Vahase rahnude kohta on teada muistendid Suure Tõllu poolt või taevast visatud kivist, mis kaheks tükiks purunenud. Rahvasuu räägib rahnu purunemisest ka äikeselöögi tagajärjel.
Rahn on alates 1937. aastast üksikobjektina looduskaitse all.
Neeraj Chopra

Neeraj Chopra (sündinud 24. detsembril 1997 Khandras) on India odaviskaja, olümpiavõitja.
Ta võitis 2016. aasta juunioride maailmameistrivõistlustel Bydgoszczis kuldmedali juunioride maailmarekordiga 86.48.
2018. aasta Rahvaste Ühenduse mängudel Gold Coastis võitis ta kuldmedali tulemusega 86.47. Aasia mängudel Jakartas võitis ta tulemusega 88.06.
2019. aasta hooaja jättis Chopra küünarnukivigastuse tõttu vahele.
Suveolümpiamängudel Tokyos tuli ta tulemusega 87.58 olümpiavõitjaks. Sellega sai temast esimene India kergejõustiklane, kes võitnud olümpiamängudel kuldmedali. India sportlastest oli varem individuaalse olümpiakulla võitnud vaid laskja Abhinav Bindra. Eduka esinemise eest olümpiamängudel pälvis Chopra India spordi kõrgeima tunnustuse, Khel Ratna auhinna .
2022. aasta maailmameistrivõistlustel Eugene'is võitis Chopra Anderson Petersi järel tulemusega 88.13 hõbemedali. Sellega sai temast kaugushüppaja Anju Bobby George'i järel teine India kergejõustiklane, kes võitnud maailmameistrivõistlustelt medali. Hooaja lõpus võitis ta Teemantliiga finaalvõistluse Zürichis.
2023. aasta maailmameistrivõistlustel Budapestis tuli Chopra esimese India kergejõustiklasena maailmameistriks, visates finaalis 88.17. Aasia mängudel Hangzhous võitis ta kuldmedali 88.88-ga.
2024. aasta suveolümpiamängudel Pariisis võitis Chopra hõbemedali tulemusega 89.45.
Chopra isiklik rekord on 30. juunil 2022 Stockholmis visatud 89.94.
Isiklikku.
Neeraj Chopra on India sõjaväes subedari auastmes.
Chopra auks on nimetatud Punes asuv Army Sports Institute'i Neeraj Chopra staadion.
Neosti hiidrahn

Neosti hiidrahn on rabakivist hiidrahn Harju maakonnas, Lääne-Harju vallas, Paldiski linnas. Kuulub Neosti kivikülvi.
Rahnu pikkus on 11,2 m, laius, 5,2 m, kõrgus 5,0 m ja ümbermõõt 28,0 m. 
Rahn on kahelt poolt piiratud tasapindsete vertikaalseintega, meenutab püstist plaati. Idaküljel on veel üks külgseinaga paralleelselt kulgev lõhevöönd, mida mööda rahn võib anda edaspidi liistakulaadseid eraldisi. Rahnu kaguots tugevasti eenduv, sealt on langenud ka tükke.
Rahn kuulub koos ülejäänud Neosti kivikülvi kolme suurema rahnuga alates 2006. aastast üksikobjektina looduskaitse alla.
Lemmikneeme kultusekivi

Lemmikneeme kultusekivi ("ka" "Lemmikneeme II") on rabakivist hiidrahn Harju maakonnas Aegna saarel Lemmikneeme kaelal hõredas männikus, Lemmikneeme kivikülvis. On Tulekivi järel suuruselt teine hiidrahn Aegna saarel.
Kivi pikkus on 10,0 m, laius 8,1 m, kõrgus 3,3 m ja ümbermõõt 27,9 m. 
Rahnu küljed on järsud, lagi lame, kaldenurgaga 25 kraadi kirde suunas peaaegu maapinnani. Lae keskel on põhja-lõuna suunaline piklik lohk, millesse kogunenud mullal kasvab rohukamar. Kõrgeima tipu peal on 3 kultuselohku läbimõõduga kuni 5 cm. Rahnu pinnal on sammalt vähe, ent kooriksamblikega on kaetud keskmiselt pool kivi pinnast. Rahnu kagukülje kõrval kasvab suur mänd. Pinnakate on mereliiv.
Rahn pole üksikobjektina looduskaitse all, kuid jääb Aegna maastikukaitseala territooriumile.
Oskar Luik

Oskar Luik (12. oktoober 1889 Kastre-Võnnu vald, Tartumaa – 1. oktoober 1941 Sevurallagi vangilaager, Sverdlovski oblast, Vene NFSV) oli Eesti mänguasjatootja ja kirjastaja, kellest kujunes I Eesti Vabariigi ajal suurärimees. Ta oli Eesti esimese mänguasjade töökoja rajaja.
Elulugu.
Oskar Luik sündis popsitaluniku pojana. Äritegevusega alustas ta 18-aastaselt, kui asus rändkaupmehena raamatuid müüma. 1910. aastal oli tal saadud raamatumüügist piisav kapital, et avada Tartus (Aleksandri 1) mänguasjade ja kirjutustarvete kauplus. 1940. aastal natsionaliseeriti Oskar Luige ettevõte. Riigistatud ettevõtte nimeks sai Mäng ja Kool. 
14. juunil 1941 arreteeriti Oskar Luik nõukogudevastase elemendina ja ta küüditati koos perega Venemaale. Oskar Luik suri 1. oktoobril 1941 eeluurimisel Sverdlovski oblastis Sevurallagi vangilaagris.
Mänguasjade valmistamine.
1916. aastal asutas Luik Mängu- ja Iluasjadeasjade Tööstuse. 1922. aastal avas Luik Tartus uue kaupluse aadressil Rüütli 6. Mänguasjade valmistamise ja parandamise töökoda asus esialgu Luige enda elumajas Turu 44. Paar aastat hiljem ostis Luik Tartu kesklinna, Rüütli 14 / Gildi 6 kinnisvara ning kolis oma töökoja ja mänguasjapoe sinna. Lisaks mänguasjade tootmisele tegeles Luik lasteraamatute kirjastamisega ning hiljem hakkas tootma ka koolitarbeid ja karpe.
1939. aastal valmis Rüütli ja Gildi tänava nurgal arhitekt Arnold Matteuse projekti põhjal varasemast ühekorruselisest majast ümber ehitatud moodne elu- ja ärihoone, mille esimesel korrusel olid poeruumid. Kõrvalhoones asusid tootmisruumid.
1920. aastatel valmisid Luige mänguasjad käsitööna. Suuri tööstusmasinaid toona töökojas veel kasutuses polnud ning ettevõttes töötas vaid 3 töölist. Samas oli sortimendis üle 400 puidust ja vineerist mänguasja, mida müüdi üle Eesti. 1927. aastaks oli Luige tööstuses juba 4 masinat ja 1 elektri jõul töötav treipink ning 7 töölist. Enne natsionaliseerimist 1940. aastal töötas ettevõttes juba 20 töölist. 
Suurema osa Luige toodangust moodustasid puidust ja vineerist mänguasjad, lauamängud ja lasteraamatud. Lisaks toodeti rahakassasid ning karpe. Mänguasjade toodangu sortimendis olid näiteks: doomino, tamka, loto, "Reis ümber maailma", male, pingpong, konksumäng, kirbumäng, "Must Peeter". Lisaks toodeti Luige töökojas ka segamassist peade ja jäsemete ning riidest kehadega nukke. Esemetena pole nukke teadaolevalt säilinud.
Oskar Luige mänguasjad Tartu Mänguasjamuuseumis.
Suurim Oskar Luige töökojas valmistatud esemete kogu asub Tartu Mänguasjamuuseumis. Kuigi Luige töökojas valminud nukke muuseumi kogus teadaolevalt pole, siis nukkude valmistamise vormid on mänguasjamuuseumis säilitamisel.
Luige töökojas valmistatud mänguasjadega võib tutvuda muuseumi põhiekspositsiooni teisel korrusel, Eesti tootjate väljapanekus. Tartu Mänguasjamuuseumi digiarhiivis saab näha Oskar Luige töökojas valmistatud esemetest fotosid.
Tunnustus.
1922. aastal 1. koha suur hõbeauraha üleriiklikul näitusel Tallinnas
1923. aastal 1. koha kuldauraha riiklikul näitusel Tallinnas
1923. aastal 1. koha suur hõbeauraha Tartus
Mureck

Mureck on vald ("Stadtgemeinde") Austrias Steiermargi liidumaal Kagu-Steiermargi ringkonnas. Steiermargi haldusreformiga ühendati 1. jaanuaril 2015 endised omaette vallad Mureck, Gosdorf ja Eichfeld, sealhulgas Hainsdorf-Brunnsee ja Oberrakitschi küla. Uus vald sai nimeks Mureck.
Mureck asub Steiermargi lõunaosas, Sloveenia piiri ääres.
Nimi.
Nime "Mureck" kinnitati esmakordselt 1151. aastal kui "Mŏrekke" (ja kui "Murekke" 1181. aastal, "Můrekke" 1183. aastal ja "Muregk" 1500. aastal). Nimi on ühend sõnadest "Mur" 'Muri jõgi' + vanaülemsaksa keelne "ecke" 'serv, kurv' või "egge" 'mägi' (mõnikord 'kindlustus') ja tähendab seega 'käänakut Muri jõel' või 'mäge/kindlustust Muri jõe ääres'. Sloveenikeelne nimi "Cmurek" on laenatud keskülemsaksa keele eessõnafraasist "ze Murekke", mis sõna-sõnalt tähendab 'Mureckis'. Võõrkeelsetel asukohafraasidel põhinevate sarnaste sloveeni geograafiliste nimede puhul võrrelge "Crngrob", "Cven", "Dragonja", "Sostro" ja "Spuhlja".
Vangimaja Kiir

Vangimaja Kiir oli 1927–1933 ja 1935–1937 Patarei vanglas käsitsi kirjutatud ja illegaalselt ilmunud ajaleht.
Ajalehe peamised toimetajad olid Johannes Lauristin ja Hendrik Allik. Konspiratsiooni hoidmiseks toimetati ajalehte peamiselt järjekorra alusel, iga poliitvangide kong andis valja ühe numbri ja kui ring sai täis, hakati uuesti otsast peale. Ajalehte püüti teha töölisajalehtede eeskujul, kus igal numbril oli oma juhtkiri, joonealune, sise- ja välispoliitiline informatsioon, samuti olid ajalehes karkatuurid ja följetonid. Kolmas lehekülg kandis tavaliselt üldpealkirja "Seespool trelle", ja see oli valdavas osas pühendatud satiirile. Karikatuurid joonistas ajalehele Joosep Saat. Ilmus 1.maist novembrini 1927 kaks korda kuus,1928.aastast korra kuus.1931.aasta maiks ehk nelja aasta jooksul ilmus 51 numbrit, kuni 1937 ilmus veel umbes 30 korda, nii et kokku 80 numbri ringis.
Paldau

Paldau on vald ("Marktgemeinde") Austrias Steiermargi liidumaal Kagu-Steiermargi ringkonnas.
Pirching am Traubenberg

Pirching am Traubenberg on vald ("Gemeinde") Austrias Steiermargi liidumaal Kagu-Steiermargi ringkonnas.
Riegersburg

Riegersburg on vald "(Marktgemeinde)" Austrias Steiermargi liidumaal Kagu-Steiermargi ringkonnas. 
Riegersburgi linnus asub linna kohal künkal.
Raudoniai

Raudoniai (žemaidi "Rauduonē") on küla Leedus Skuodase rajoonis Ylakiai vallas.
Külla jääb osaliselt Laumėse botaanilis-zooloogiline kaitseala. Külas on Raudoniai kalmistu.
Gailiškiai

Gailiškiai on küla Leedus Skuodase rajoonis Ylakiai vallas.
Külla jääb osaliselt Laumėse botaanilis-zooloogiline kaitseala. Külas on Gailiškiai kalmistu.
Riegersburgi linnus

Riegersburgi linnus on keskaegne linnus, mis asub kustunud vulkaanil Riegersburgi linna kohal Austria Steiermargi liidumaal. Linnus kuulub Liechtensteinide vürstisoole ja seal on muuseum koos vahelduvate näitustega. Riegersburgi linnus asub merepinnast 450 m kõrgusel.
Asukoht.
Linnus ehitati künkale, mis oli kunagi olnud iidne vulkaan. Täpsustuseks võib öelda, et need on kivistunud jäänused tahkestunud sulast sisemusest, suure kihtvulkaani nekist, mis hääbus arvatavasti paar miljonit aastat tagasi nagu teised samalaadsed künkad Põhja-Kesk-Euroopas. Tipp on merepinnast 482 m kõrgusel. Linnuse ehitamiseks kasutati iidset mäe basalti.
Ajalugu.
Inimesed on Riegersburgi ümbruses elanud paar tuhat aastat. Suur küla asutati 9. sajandil eKr, seal elas 300 inimest. Hiljem, 15 eKr – 476 pKr oli piirkond Rooma riigi osa. 3. ja 9. sajandil rändasid sisse baierlased ja idast tungisid sisse ungarlased. See oli pikkade relvastatud konfliktide algus. Linnuse ajalugu algab 1122. aastal. Esimene teadaolevalt seal elanud rüütel oli Rudiger von Hohenberg. Sajandite jooksul oli linnusel palju erinevaid omanikke, kuid olulist rolli mängisid vaid vähesed. Hilisemate omanike hulgas oli Walsee perekond, kellel oli 1415. aastal tüli Steiermargi suverääniga. Graben auf Kornbergi isandad esinevad Wallseede halduritena Gleichenbergis 14. ja 15. sajandil. Tähtsaim omanik oli paruness Katharina Elisabeth von Wechsler, kes abiellus Galleriga ja keda tunti Gallerini nime all. Aastatel 1637–1653 lõpetas ta linnuse, muutes selle üheks suurimaks ja tugevaimaks linnuseks riigis. Seda ümbritsevad 3 km müüre viie värava ja kahe kraaviga ning see sisaldab 108 tuba. 17. sajandil oli piir Osmanite riigiga linnusest mõnikord vaid 20–25 km kaugusel ning piirkonda vaevasid konfliktid türklaste ja ungarlastega. Linnus oli lähikonna inimeste turvapaik, mõnikord oli seal varjul mitu tuhat inimest. Emand Galler oli kolm korda abielus ja tal oli üks tütar, kes abiellus Purgstalli krahviga. Linnus läks Purgstalli perekonnale, mis hääbus 1800. aasta paiku. 1822. aastal ostis linnuse suverään Johann Josef von Liechtenstein. See on kuulunud Liechtensteinide perekonnale kuni tänapäevani. Linnuse vallutas 8. mail 1945 Grazi suunas liikuvate Nõukogude vägede 10. kaardiväe laskurdiviis.
Muuseum.
Linnus kuulub Liechtensteinide vürstisoole, kes elab all külas. Linnus on tänapäeval muuseum, 108 ruumist 25 on avatud külastamiseks. 16 ruumis on näha Riegersburgi linnuse ajalugu ning üheksas pajatatakse nõidadest ja sortsidest.
Shibari

Shibari on Jaapanist pärinev sidumiskunst, kus seotakse inimest kas naudingulistel või kunstilistel eesmärkidel. See võib tihti mõjuda kas erootiliselt või teraapiliselt, vastavalt sellele kuidas seotakse. See erineb tavalisest sidumisest selle poolest, et rõhk on sidumise protsessil endal ja mitte niiväga tulemusel. Shibari puhul kasutatakse tihti jute- või kanepinööri.
Shibari sai alugse Jaapanis samuraidelt, kes sidusid oma vange kinni nii, et nöör ei vigastaks neid. Sellest kujunesid välja erinevad tehnikad.
Tänapäeval kasutatakse seda sidumiskunsti palju BDSM ringkondades ja fotograafias kunstilistel eesmärkidel oma mustrite tõttu.
HK Unicorn Squad

HK Unicorn Squad on liikumine, mis pakub huviharidusena tehnoloogiaõpet ainult tüdrukutele. Liikumise eesmärgiks on kasvatada 8–14-aastaste tüdrukute seas praktiliste ja põnevate ülesannete abil huvi tehnika, robootika ja loodusteaduste vastu. HK Unicorn Squadi asutasid 2018. aastal ettevõtja ja insener Taavi Kotka ja tema abikaasa Kerstin Kotka.
Alates 2023. aasta sügisest korraldatakse koostöös Tallinna Tehnikaülikooliga Unicorn Squad PRO nime all kursuseid ka gümnaasiumiealistele tüdrukutele. . HK Unicorn Squadi igapäevast tegevust juhib Liis Koser.
Õppetöö korraldus.
Unicornidel on õppeaastas kaks kursuseperioodi – sügisel ja kevadel. Uusi gruppe võetakse vastu iga kursuseperioodi alguses. Sügisene kursuseperiood kestab septembri lõpust / oktoobrist detsembrini ja kevadkursus märtsist juuni keskpaigani. Ühe kursuseperioodi jooksul läbitakse 10 tunnist koosnev kursus. Kokku on programmil kuus kursust ehk soovi korral saab programmis osaleda kolm aastat. 
Kõik HK Unicorn Squadi tunnid on pakitud kastidesse, mis sisaldavad kõike vajalikku tunni läbiviimiseks. Kursuseperioodi jooksul saadetakse iga nädalal pakiautomaadi kaudu igale grupile üks kast vajalike vahendite ja juhenditega. Nii õppekomplektid, juhendid tundide läbiviimiseks kui ka kastide saatmine edasi-tagasi on HK Unicorn Squadi poolt tasuta. Uue grupi saab avada igaüks, kes soovib oma kodukohas või koolis unicornide tunde läbi viima hakata.
Igal aastal toimub ka HK Unicorn Squadi suvelaager, mis on mõeldud liikumises osalevatele tüdrukutele üle Eesti. Laagris lahendatakse meeskondlikke tehnoloogia, matemaatika ja füüsikaga seotud ülesandeid, mängitakse sportmänge, külastatakse kultuuriasutusi ning kohtutakse inspireerivate naisliidritega.
2024. aastaks on HK Unicorn Squadi liikumises osalenud ligi 4000 tüdrukut üle Eesti.
Muu.
HK Unicorn Squad on alates 2020. aastast ETV koolinoorte teadussaate "Rakett 69" üks toetajaid ning premeerib saate parimat tüdrukut ja silmapaistvaimat raketlast 5000-eurose stipendiumiga.
Pašilė (Ylakiai vald)

Pašilė (žemaidi "Pašėlė") on küla Leedus Skuodase rajoonis Ylakiai vallas. 
Pašilėsse jääb Romas Daujotase eramuuseum, kuhu on kogutud etnograafilist materjali ja raamatuid.
Külas on kaks Pašilė kalmistut ja vana Gricaičiai kalmistu. Pašilė vanal kalmistul asub kabel. Külas on aastal 1951 asutatud raamatukogu ja postkontor. Aastani 2012 tegutses külas ka põhikool.
Aastal 1899 sündis külas Leedu dirigent ja helilooja Bronius Jonušas.
Dominic Turgeon

Dominic Turgeon (sündinud 25. veebruaril 1996 Pointe-Claire'is Québeci provintsis) on Kanadas sündinud USA jäähokimängija, kes mängib keskründajana Soome kõrgliigaklubis Pori Ässät.
Aastatel 2012–2016 mängis ta Western Hockey League'i klubis Portland Winterhawks.
2014. aastal valis Detroit Red Wings ta NHL-i "draft"is 63. valikuna. 2015. aasta mais sõlmis ta Red Wingsiga kolmeaastase lepingu. Hooajal 2016/17 asus ta mängima American Hockey League'is (AHL) Red Wingsi tütarklubis Grand Rapids Griffins, kellega võitis sel hooajal Calder Cup'i. NHL-is debüteeris ta 14. jaanuaril 2018 mängus Chicago Blackhawksi vastu. Hooajal 2017/18 sai ta NHL-is kirja kokku viis mängu. NHL-is mängis ta pärast seda ka veel hooajal 2018/19 neljas mängus. Griffinsis mängis Turgeon kuni hooajani 2020/21.
2021. aasta juulis sõlmis ta üheaastase lepingu Minnesota Wildiga. Hooajal 2021/22 mängis ta vaid Wildi tütarklubis Iowa Wild AHL-is.
2022. aasta augustis sõlmis Turgeon üheaastase lepingu Ässätega.
David López Silva

David López Silva (sündinud 9. oktoobril 1989 Barcelonas) on Hispaania jalgpallur, kes mängib kaitsva poolkaitsjana Hispaania kõrgliigaklubis Girona.
Ta alustas klubikarjääri RCD Espanyolis. Hooajal 2008/09 debüteeris ta Espanyoli reservmeeskonnas Hispaania tugevuselt neljandas liigas. Hooajal 2009/10 mängis ta laenul Hispaania tugevuselt kolmanda liiga klubis Terrassa. Espanyoli põhimeeskonnas debüteeris ta Hispaania kõrgliigas 2010. aasta septembris, kuid klubi põhikoosseisu ta veel ei murdnud. Hooajal 2011/12 oli ta laenul Hispaania tugevuselt kolmanda liiga klubis Leganés ja hooajal 2012/13 Hispaania esiliigaklubis Huesca. Espanyoli põhikoosseisu kuulus López hooajal 2013/14, alustades 33 Hispaania kõrgliiga mängu algkoosseisust.
2014. aasta augustis sõlmis ta viieaastase lepingu Itaalia kõrgliigaklubiga Napoli. Seal mängis ta aga vaid kaks hooaega. Teisel hooajal kuulus algkoosseisu vaid kuues Itaalia kõrgliiga mängus.
2016. aasta augustis naasis López Espanyoli.
2022. aasta juulis sõlmis ta kaheaastase lepingu Gironaga.
Vaičaičiai

Vaičaičiai (žemaidi "Vaičātē") on küla Leedus Skuodase rajoonis Ylakiai vallas. Vaičaičiai jääb Luoba jõe äärde.
Külas asub puidust kirik, mis valmis aastal 1921. Aastast 1936 on see kihelkonnakirik. Külas on Vaičaičiai kalmistu.
Kirik rajati külla nii: kord kuulsid karjased pühapäevasel päeval selle asupaigast kirikuliste hääli, aga ei näinud midagi. kohalik vanem rahvas rääkis siis neile, et selle koha peal asunud kunagi kirik. Kui karjased täiskasvanuks said, võtsid nad nõuks selle koha peale kirik rajada. Sellest loost tehtud pilt ehib ka sealse kiriku altarit.
Óscar Trejo

Óscar Guido Trejo (sündinud 26. aprillil 1988 Santiago del Esteros) on Argentina jalgpallur, kes mängib ründava poolkaitsja või ründajana Hispaania kõrgliigaklubis Rayo Vallecano.
Ta alustas klubikarjääri Argentina klubis Boca Juniors. Ainsal korral mängis ta klubi põhimeeskonnas Argentina kõrgliigas 2005. aasta juulis mängus Club Almagro vastu, kuid mäng katkestati 63. minutil.
2006. aasta lõpus siirdus Trejo Hispaania kõrgliigaklubisse RCD Mallorca. Hispaania kõrgliigas tegi ta debüüdi 8. aprillil 2007 mängus Getafe vastu ja lõi selles mängus ka kohe värava. Hooajal 2009/10 oli ta Mallorcast laenul Hispaania esiliigaklubis Elche ja hooajal 2010/11 Hispaania esiliigaklubis Rayo Vallecano.
Aastatel 2011–2013 mängis ta kaks hooaega Sporting Gijónis, esimesel hooajal Hispaania kõrgliigas.
Aastatel 2013–2017 kuulus Trejo neli hooaega Prantsusmaa kõrgliigaklubi Toulouse'i ridadesse, kus lõi 12 väravat.
2017. aasta juunis naasis Trejo Rayo Vallecanosse. Hooajal 2017/18 lõi Trejo Hispaania esiliigas 12 väravat ja aitas klubil tagasi Hispaania kõrgliigasse pääseda. Teist korda tõusis ta Rayo Vallecanoga Hispaania esiliigast kõrgliigasse 2021. aastal.
Luoba

Luoba (žemaidi "Louba") on küla Leedus Skuodase rajoonis Ylakiai vallas. Luoba jääb Luoba jõe äärde.
Luobat on esmamainitud 1253. aastal ("Lobe"). Toona kuulus see kuralaste Ceklise muinasmaakonda. Hiljem asusid külla elama vanausulised. Külas on vanausuliste kirik. Sinna jäävad kaks Luoba küla kalmistut ja Luoba vanausuliste kalmistu.
Külas oli varem Verksmų või Versmių küngas, millel asus allikas. Rahvajuttude kohaselt asunud seal vanasti kõrts, mida pidasid juudid. Need ei hoolinud kristlikest pühadest, vaid jootsid rahvast ka nende ajal. Sel põhjusel hävitanud taevased jõud kõrtsi, see olevat kas vajunud maa alla ja selle kohale tekkinud allikas, või siis langenud mägi kõrtsi peale, nii et alles jäi vaid allikas. Hiljem kadusid maaparandustööde käigus nii küngas kui ka allikas.
Ivoniškė

Ivoniškė (žemaidi "Ėvuonėške") on küla Leedus Skuodase rajoonis Ylakiai vallas. Küla jääb Luoba jõe äärde. Külas on kaks Ivoniškė kalmistut.
Grūstė (Ylakiai vald)

Grūstė on küla Leedus Skuodase rajoonis Ylakiai vallas. Suurem osa külast jääb Seda valda, kus moodustab administratiivselt samanimelise küla.
Dum pater familias

"Dum pater familias" on Codex Calixtinuses leiduv keskaegne ladinakeelne laul, mida on peetud palverändurite lauluks, sest asub selle 12. sajandist pärineva käsikirja viiendas raamatus, mis annab detailse informatsiooni teekonnaks Jaakobiteel Santiago de Compostelasse Galicias.
Kirjeldus.
Käsikirjas on viis antud akvitaania neumakirjas ja ilma ühegi viiteta konkreetsetele helikõrgustele. Seepärast on transkriptsioonid, mida on tehtud alates 19. sajandi lõpust, pigem tõlgendused. Nagu enamik keskaegset muusikat, on see laul pealkirjata ja autorita ning seetõttu kasutatakse selle pealkirjana laulu esimesi sõnu.
Laul on varaseim tekstiline allikas, kus sisaldub Jaakobitee vana palverändurite tervitus "Ultreia!" ja vastus "Suseia! Deus adjuva nos" ("edasi!" või "kaugemale! ja "kõrgemale! Jumal meid aidaku"). Ladinakeelses tekstis on pärast esimest refrääni ja teist salmi ja enne teist refrääni erineva meloodiaga rahvakeelne lõik "Herru Santiagu, Got Santiagu, E ultreia, e suseia, Deus adiuva nos." Väljendit kasutatakse ka tänapäeval tavalisema "Buen Camino!" kõrval.
Luiz Felipe

Luiz Felipe Ramos Marchi (sündinud 22. märtsil 1997 Colinas) on Brasiilia päritolu Itaalia jalgpallur, kes mängib keskkaitsjana Saudi Araabia kõrgliigaklubis Al-Ittihad.
Tema esimene koduklubi oli Ituano.
2016. aasta augustis sõlmis ta lepingu Itaalia kõrgliigaklubiga Rooma Lazio. Hooajal 2016/17 oli ta Laziost laenul Itaalia esiliigaklubis Salernitana. Lazio põhimeeskonnas mängis Luiz Felipe alates hooajast 2017/18.
2022. aasta juulis sõlmis ta viieaastase lepingu Hispaania kõrgliigaklubiga Real Betis. Juba aasta hiljem siirdus ta 22 miljoni euro eest Al-Ittihadi.
Aastatel 2017–2019 mängis Luiz Felipe Brasiilia noortekoondistes. 2022. aasta veebruaris, kui Luiz Felipe oli mänginud Itaalias klubijalgpalli juba kuus aastat, kutsus Roberto Mancini ta Itaalia jalgpallikoondise treeninglaagrisse. Itaalia koondises tegi ta debüüdi sama aasta 24. märtsil MM-i valikmängus Põhja-Makedoonia vastu.
Ta sai nime Brasiilia legendaarse jalgpallitreeneri Luiz Felipe Scolari järgi.
Rakett69 Teadusstuudiod

Rakett69 Teadusstuudiod (ärinimega Kvark Unicornland OÜ) on Tallinnas Ülemiste Citys 2021. aasta kevadel avatud hariduskeskus, kus korraldatakse gruppidele telesaate "Rakett 69" stiilis teadusüritusi. 
Keskuse idee autorid on ettevõtja, insener ja Rakett 69 kohtunik Taavi Kotka ning füüsik ja saate "Rakett 69" saatejuht Aigar Vaigu, kaasasutaja on ka Kvark. Keskuse Rakett69 Teadusstuudiod eesmärk on teadus- ja tehnoloogiahariduse populariseerimine.
Formaat.
Keskuses korraldatakse "Rakett 69" stiilis teadusüritusi nii lastele kui ka täiskasvanutele.
Muu.
Alates 11. hooajast kasutatakse Rakett69 Teadusstuudiote ruume telesaate "Rakett 69" stuudiona.
Partnerid.
Rakett69 Teadusstuudiote partnerid on Tartu Ülikool ja Tartu Ülikooli Teaduskool ning Tallinna Ülikool ning toetajad Utilitas, Levira ja Inbank. Koostööpartner on ka Eesti Teadusagentuur.
Sankt Anna am Aigen

Sankt Anna am Aigen on vald ("Marktgemeinde") Austrias Steiermargi liidumaal Kagu-Steiermargi ringkonnas.
Sankt Peter am Ottersbach

Sankt Peter am Ottersbach on vald ("Marktgemeinde") Austrias Steiermargi liidumaal Kagu-Steiermargi ringkonnas.
Sankt Stefan im Rosental

Sankt Stefan im Rosental on vald ("Marktgemeinde") Austrias Steiermargi liidumaal Kagu-Steiermargi ringkonnas.
Remmelmanni Lodurahn

Remmelmanni Lodurahn on rabakivist hiidrahn Lääne maakonnas Lääne-Nigula vallas Tuksi külas.
Rahnu pikkus on 10,1 m, laius 7,2 m, kõrgus 4,6 m ja ümbermõõt 27,5 m. 
Rahn on enamasti vertikaalkülgedega, kõrge ja sammaldunud. Saanud nime lodumetsas paiknemise tõttu. 
Rahnust paarisaja meetri kaugusel edelas on veidi väiksem, Remmelmanni Tõrvaahju rahn ja kaheksast rahnust koosnev rahnudekogum.
Lemmikneeme Nurgaauguga kivi

Lemmikneeme Nurgaauguga kivi ("ka" "Lemmikneeme I") on rabakivist hiidrahn Harju maakonnas Aegna saarel Lemmikneeme kaelal hõredas männikus, Lemmikneeme kivikülvis.
Kivi pikkus on 8,7 m, laius 8,0 m, kõrgus 2,5 m ja ümbermõõt 26,8 m.
Rahnu lagi on kallak (umb. 20 kraadi) kirdesse, konarlik ja selle peal on tuleasemest tekkinud lohke. Tuld on tehtud ka rahnu kõrval. Ühest nurgast on suur tükk välja murtud ja ära veetud. Maapinna lähedal on rahnu ühes nurgas kavern sügavusega ligi 30 cm ja ava kohal läbimõõduga ligi 20 cm. Sel kohal on rahnus pegmatiidipesa. Rahnus esineb pragusid vähe. Küljed ja lagi on kattunud hõredalt samblikega. 
Rahn pole üksikobjektina looduskaitse all, kuid jääb Aegna maastikukaitseala territooriumile.
Rooslepa Põhjarahn

Rooslepa Põhjarahn ehk Rooslepa Põhjaserva rahn on rabakivist hiidrahn Lääne maakonnas Lääne-Nigula vallas Rooslepa külas.
Kivi pikkus on 8,9 m, laius 6,8 m, kõrgus 3,6 m ja ümbermõõt 26,5 m. 
Rahn on korrapäratu püramiidja põhiplaani ja teravanurksete soppidega. Põhjaküljest on eraldunud neli nurgelist tükki (võimalik, et on lõhutud inimese poolt). Kivi on allpool kohati ahenev, mistõttu küljed on tugevasti eenduvad, kuid reeglina tasased. Rahn näib asuvat peaaegu maapinnal.
Suurupi ranna hiidrahn

Suurupi ranna hiidrahn on rabakivist hiidrahn Harju maakonnas Harku vallast Vääna-Jõesuu külas.
Rahnu pikkus on 10,4 m, laius 4,8 m, kõrgus 2,6 m ja ümbermõõt 26,4 m. 
Rahn on lameda pätsi kujuline ja põhja suunas madalduv, mis roostikurindes näib üsna silmapaistmatuna ja hiidrahnu vähemeenutavana. Tema pikitelg on selgesti orienteeritud loodest kagusse, mistõttu meenutab silekaljulist kaljuvoort. 
Rahn pole üksikobjektina looduskaitse all, kuid jääb Suurupi looduskaitseala territooriumile.
Tammneeme Tiirukivi

Tammneeme Tiirukivi on migmatiidist hiidrahn Harju maakonnas Viimis vallas Tammneeme külas.
Rahnu pikkus on 8,9 m, laius, 6,8 m, kõrgus 5,5 m ja ümbermõõt 26,2 m. 
Rahn on järskude külgede ja ümara laega, paljude kinnislõhedega. Rahn paikneb rannamadalikul kümmekond meetrit veepiirist. Rahnu merepoolne külg on hästi sile.
Õitsekivi

Õitsekivi on rabakivist hiidrahn Harju maakonnas Anija vallas Aavere külas.
Kivi pikkus on 9,7 m, laius 5,2 m, kõrgus 3,4 m ja ümbermõõt 26,0 m. 
Rahnu küljed on maapinnast 1–2 m kõrguseni peaaegu vertikaalsed, sealt kõrgemal kumerad. Lagi on lai, tasane ja kaldu lõunasse. Lae idapoolne äärmine osa on kuni pika vertikaalse praoni umbes 0,5 m madalam. Rahnu küljed ja lagi on kattunud samblike ja samblaga. Rahnu peal, lae madalamas osas olevat tehtud jaanituld.
Atheliales

Atheliales on kandseente hõimkonda kuuluv seente selts.
Atheliaceae

Atheliaceae on kandseente hõimkonda kuuluv seente sugukond.
Athelia

Athelia on kandseente hõimkonda kuuluv seente perekond.
Filip Berglund

Olof Filip Berglund (sündinud 10. mail 1997 Skellefteås) on Rootsi jäähokimängija, kes mängib kaitsjana Rootsi kõrgliigaklubis Örebro HK.
Ta alustas klubikarjääri Rootsi klubis Skellefteå AIK. Rootsi kõrgliigas debüteeris ta hooajal 2015/16. Skellefteå põhikoosseisus mängis ta alates hooajast 2016/17. 2018. aastal jõudis ta klubiga Rootsi meistrivõistlustel finaali, kus kaotati Växjö Lakersile.
2016. aastal valis Edmonton Oilers ta NHL-i "draft"is 91. valikuna. Oilersiga sõlmis ta 2020. aasta mais kaheaastase lepingu. Hooajal 2020/21 mängis ta laenul Rootsi kõrgliigaklubis Linköping HC. Põhja-Ameerikas mängis Berglund hooajal 2021/22, kuid ta sai mänguaega vaid Oilersi tütarklubis Bakersfield Condors American Hockey League'is (AHL).
2022. aasta mais naasis Berglund Rootsi kõrgliigasse, sõlmides kaheaastase lepingu Örebroga..
Kriisa (perekonnanimi)

Kriisa on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kriisa 481 inimesel: 229 mehel ja 252 naisel. Perekonnanimede levikult oli Kriisa meeste puhul 237. kohal ja naiste puhul 236. kohal. Kõige levinum oli perekonnanimi Kriisa vanuserühmas 25–29, kus neid on 10 000 elaniku kohta 4,51. Nimi oli kõige sagedasem Tartu maakonnas, kus sellist nime kandis maakonna 10 000 elaniku kohta 9,00 inimest.
19. sajandi algul pandi pärisorjusest vabastamise käigus talupoegadele Tartumaal Puhja, Nõo, Tartu-Maarja ja Maarja-Magdaleena kihelkonnas, Võrumaal Põlva, Rõuge ja Kanepi kihelkonnas, Saaremaal Jaani kihelkonnas ning Virumaal Vaivara kihelkonnas nimeks 12 korral Krisa ja Krüsa (normaalnimi Kriisa). 
1930. aastate nimede muutmise kampaania käigus vahetati 1937., 1938. ja 1939. aastal kolmel korral nimi Kriisa ära - uuteks võetud nimedeks olid Järve, Olev ja Kirmjõe.
Värtnakeder

Värtnakeder ehk keder on värtna ehk kedervarre külge kinnitatud kettakujuline ese, millega kedratakse lõnga. 
Värtnakeder toimib raskusena, mis pingutab keerlema pandud ja rippu lastud kedervarrega valmistatavat lõnga. Valmis lõng keriti ümber kedervarre, millega sai lõnga ka pärast ühtlasema ja paksema lõnga saamiseks korrutada.
Värtnakedrad võivad olla keraamilised, kivist (nt kiltkivist või lubjakivist), klaasist või luust. 
Luust värtnakedrad on sageli valmistatud veiste või hobuste reieluupeast. 2005. aastaks oli Eesti noorema rauaaja linnustelt leitud 79 ja kalmetest 6 luust värtnaketra.
Muinasajast keskajani kedrati lõngasid päripäeva Z-säigmega. Vastupäeva keerutades saab S-säigmega lõnga. 18. sajandil tõrjus Eestis värtnad kasutuselt kõrvale vokk.
Säie

Säie on lõnga heie või nööri või köie keerd. 
Z-säigmega lõng on kedratud päripäeva ning S-säigmega lõng on kedratud vastupäeva.
2023. aasta naiste võrkpalli Euroopa liiga

2023. aasta võrkpalli Euroopa Liiga oli 14. korda toimuv naiste võrkpalli Euroopa Liiga, kus osales 17 Euroopa naiste võrkpallikoondist. Euroopa Liiga on jagatud kahte tugevusgruppi: Euroopa Kuldliiga ja Euroopa Hõbeliiga.
Euroopa Kuldliigas osaleb üheksa Euroopa naiste võrkpallikoondist, kes oli jagatud kolme alagruppi. Iga alagrupi parim ja kõigi alagruppide parim teine pääses poolfinaali. Võitja sai õiguse osaleda 2023. aasta suvel toimuval FIVB Challenger Cupil, kus oli võimalik võita koht tugevamasse liigasse, FIVB Rahvuste Liigasse, 2024. aastaks.
Euroopa Hõbeliigas osales kaheksa Euroopa naiste võrkpallikoondist, kes olid jagatud kahte alagruppi. Turniiri võitja tagas 2024. aastaks koha Euroopa Kuldliigas. Turniiri kõige väärtuslikum mängija oli Kertu Laak.
Alagrupiturniiri protseduur.
Alagrupid jagati vastavalt koondiste edetabelile 12.09.2022 seisuga.
Alagruppides mängib iga koondis omavahel kahel korral (kodus-võõrsil süsteemil).
Alagruppide paremusjärjestuse selgitamine:
Euroopa Kuldliiga poolfinaali pääseb iga alagrupi võitja ja kõigi alagruppide parim teine koondis. Euroopa Kuldliiga alagrupiturniiri kõige kehvem koondis langeb järgmistel võistlustel Euroopa Hõbeliigasse.
"Alagrupi protseduur on kirjeldatud vastavalt Euroopa Kuld- ja Hõbeliiga juhenditele."
Euroopa Kuldliiga.
Alagrupiturniir.
A-alagrupp
B-alagrupp
C-alagrupp
Parim teine koht
Poolfinaalid.
1. poolfinaalpaar:
2. poolfinaalpaar:
Euroopa Hõbeliiga.
Alagrupiturniir.
A-alagrupp
B-alagrupp
Rasmus Rissanen

Rasmus Santeri Rissanen (sündinud 13. juulil 1991 Kuopios) on Soome jäähokimängija, kes mängib kaitsjana Rootsi kõrgliigaklubis Örebro HK
Rissanen hakkas jäähokit mängima kodulinnaklubis KalPa. 2009. aastal valis Carolina Hurricanes ta NHL-i "draft"is 178. valikuna. Aastatel 2009–2011 mängis Rissanen Western Hockey League'i klubis Everett Silvertips. 2011. aastal aprillis sõlmis ta Hurricanesiga kolmeaastase lepingu. Ta asus seejärel mängima American Hockey League'is (AHL) Hurricanesi tütarklubis Charlotte Checkers. NHL-is debüteeris Rissanen lõpuks 6. märtsil 2015 mängus Minnesota Wildi vastu.. NHL-is sai ta see hooaega kirja kokku kuus mängu. Hooajal 2015/16 mängis Rissanen taas vaid AHL-is.
Aastatel 2016–2018 mängis Rissanen KHL-i klubis Jokerit. Alates hooajast 2018/19 on Rissanen mänginud Örebros.
2009. aastal võitis Rissanen Soome kuni 18-aastaste koondisega omavanuste maailmameistrivõistlustel pronksmedali. 2011. aastal jõudis ta Soome kuni 20-aastaste koondisega juunioride maailmameistrivõistlustel veerandfinaali.
Volodõmõr Ježov

Volodõmõr Ježov (1. august 1984 Lubnõ – 22. detsember 2022 Bahmut) oli Ukraina IT-spetsialist, kes hukkus Venemaa sissetungi käigus Ukrainasse Bahmuti lähistel peetud lahingus.
Pruszcz

Pruszcz (saksa keeles "Prust") on linn Poolas Kujawy-Pomorze vojevoodkonnas Świecie maakonnas, Pruszczi valla halduskeskus.
Pruszcz sai linnaõigused 1367. aastal, kuid kaotas need 1867. aastal. 1. jaanuaril 2022 sai Pruszcz linnaõigused tagasi.
Sabbath Bloody Sabbath

"Sabbath Bloody Sabbath" on inglise "heavy metal"-ansambli Black Sabbath viies stuudioalbum. 
Album anti Suurbritannias välja novembris 1973. Briti albumimüügi edetabelis jõudis see 4. kohale.
Kõigi lugude autorid on Tony Iommi, Ozzy Osbourne, Geezer Butler ja Bill Ward.
Lood.
2. pool.
Kogukestus: 42:35
Straden

Straden on vald ("Marktgemeinde") Austrias Steiermargi liidumaal Kagu-Steiermargi ringkonnas.
Master of Reality

"Master of Reality" on inglise "heavy metal"-ansambli Black Sabbath kolmas stuudioalbum. 
Album anti Suurbritannias välja 21. juulil 1971. Briti albumimüügi edetabelis jõudis see 5. kohale.
Kõigi lugude autorid on Tony Iommi, Ozzy Osbourne, Geezer Butler ja Bill Ward, välja arvatud "After Forever", "Embryo" ja "Orchid", mille autoriks on Iommi.
Lood.
2. pool.
Kogukestus: 34:29
Tieschen

Tieschen on vald ("Marktgemeinde") Austrias Steiermargi liidumaal Kagu-Steiermargi ringkonnas.
Unterlamm

Unterlamm on vald ("Gemeinde") Austrias Steiermargi liidumaal Kagu-Steiermargi ringkonnas.
Carles Aleñá

Carles Aleñá Castillo (sündinud 5. jaanuaril 1998 Matarós) on Hispaania jalgpallur, kes mängib keskpoolkaitsjana Hispaania kõrgliigaklubis Getafe.
2005. aastal liitus ta Barcelona noorteakadeemiaga. Hooajal 2015/16 debüteeris ta Barcelona reservmeeskonnas Hispaania tugevuselt kolmandas liigas. Barcelona põhimeeskonnas debüteeris Aleñá 30. novembril 2016 Hispaania karikamängus Hérculese vastu ja lõi selles mängus ka värava. Hispaania kõrgliigas tegi ta debüüdi 2. aprillil 2017 mängus Granada vastu. Hooajal 2017/18 mängis ta põhiliselt vaid Barcelona reservmeeskonnas ning lõi Hispaania esiliigas 38 mänguga 11 väravat. Hooajal 2018/19 sai ta oluliselt enam mänguaega Barcelona põhimeeskonnas. Hispaania kõrgliigas lõi ta esimese värava 2. detsembril 2018 mängus Villarreali vastu ja teise 23. aprillil 2019 mängus Deportivo Alavési vastu. Hooajal 2018/19 tuli ta Barcelonaga ka Hispaania meistriks. Järgmistel hooaegadel pääses Aleñá Barcelona põhikoosseisu, aga sai vähem mänguaega. Hooaja 2019/20 teises pooles oli ta Barcelonast laenul Real Betises.
2021. aasta jaanuaris läks ta Barcelonast hooaja lõpuni laenule Getafesse. Sama aasta juulis sõlmis ta Getafega püsiva lepingu viieks aastaks.
Aastatel 2012–2020 mängis Aleñá Hispaania noortekoondistes.
Voitsbergi ringkond

Voitsbergi ringkond ("Bezirk Voitsberg") on ringkond Austrias Steiermargi liidumaal.
Ringkond koosneb järgmistest valdadest:
9K33 Osa

9K33 Osa (vene keeles "9К33 Оса", NATO nimetus SA-8 Gecko) on Nõukogude Liidus valmistatud maa-õhk tüüpi mobiilne õhutõrje raketikompleks. GRAU koodnimetus on 9K33.
Raepank

AS Raepank oli aastail 1993–1995 tegutsenud Eesti krediidiasutus.
Raepank sai tegevuslitsentsi 16. märtsil 1993.
Raepanga eestvedajad olid Sulo Muldia ja Peeter Luik
1996. aasta 1. jaanuaril liitusid Forekspank ja Raepank ning ühinemisel tekkis Eesti Forekspank, mis kujunes aktivate poolest suuruselt kuuendaks kommertspangaks Eestis. Raepanga senistele aktsionäridele kuulus 39,5 protsenti ning Forekspanga aktsionäridele 60,5 protsenti ühendpanga aktsiatest.